KALANSEN 18
An balima minnu bɛ degun an bɛ olu dɛmɛ cogo di?
Ni kasaara kɛra yɔrɔ min na, an bɛ an labɛn o yɔrɔnin bɛɛ walasa Jehova Seere minnu bɛ yen, ni tiɲɛni donna u kun, ka taa olu dɛmɛ. O cɛsiri bɛ an ka kanuya sɛbɛ de jira ka ɲɛsin an balimaw ma. ( Yuhana 13:
An bɛ wari di. San kɛmɛ fɔlɔ la, Antiose krecɛnw ye wari bila ka taa di Jude jamana balimaw ma, ka d’a kan kɔngɔba tun bɛ olu kan. (Kɛwalew 11:
An bɛ dɛmɛ kɛ kasaara kɛyɔrɔ la. Diinɛ maakɔrɔ minnu bɛ kasaara kɛnɛ kan, olu bɛ a ɲini k’a dɔn ni fɛn ma jɛkulu mɔgɔ si sɔrɔ. Kulu dɔ bɛ sigi dɛmɛ kama, o bɛ dɛmɛ kow ɲɛnabɔ, o dɛmɛ bɛ se ka kɛ dɛmɛ ye kɛnɛya ta fan fɛ, dumuni ko, ji ɲuman sɔrɔli, fini kow walima siyɔrɔ ko ta fan fɛ. Seere caman min bɛ se baara kɛrɛnkɛrɛnnen dɔw la, olu b’a bɔ u yɛrɛ la ka wari bɔ u yɛrɛ kun ka taa o yɔrɔw la walasa ka u sen don dɛmɛ la walima ka mɔgɔw ka sow ni masaya so tiɲɛnenw dilan. Ka d’a kan an faralen bɛ ɲɔgɔn kan ani an delilen don ka baara kɛ ɲɔgɔn fɛ, an bɛ fara ɲɔgɔn kan yɔrɔ ni kelen ni a mago bɛ yen. An bɛ ko ɲuman kɛ “an balima dannabaaw” ye nka ni a bɛ se ka kɛ fana, an bɛ mɔgɔ wɛrɛw dɛmɛ u mana kɛ diinɛ o diinɛ la.
An bɛ mɔgɔw dɛmɛ ni Bibulu ye ani ka dusu tiɲɛnenw dɛmɛ. Kasaara ye mɔgɔ minnu sɔrɔ kɛrɛnkɛrɛnnenyala, olu mago bɛ dusu saalo la. O waatiw kɔnɔna na, an bɛ fanga sɔrɔ ka bɔ Jehova yɔrɔ, o min ye “dusu saaloli bɛɛ tigi Ala ye.” (2 Kɔrɛntekaw 1:
Mun b’a to ni kasaara kɛra, an bɛ se ka fara ɲɔgɔn kan yɔrɔ ni kelen?
Kasaara ye mɔgɔ minnu sɔrɔ, an bɛ olu dusu saalo cogo di?
bam_Latn dyu_Latn bam_Latn bam_Latn bam_Latn dyu_Latn bam_Latn dyu_Latn